หนิง-กุ๊บกิ๊บ รวมตัวทำดี เข้าช่วยโรงพยาบาลเด็ก
สถาบันสุขภาพเด็กแห่งชาติมหาราชินี (รพ.เด็ก) เป็นเสาหลักในการดูแลเด็กพิการแต่กำเนิด และคลอดก่อนกำหนด ครบวงจรในระดับสากล เป้าหมายต้องการลดอัตราการเสียชีวิตของทารกแรกเกิดให้เหลือเพียง 5 และ 3:1,000 คน ในปี พ.ศ.2560 และ 2563 ตามลำดับ พร้อมกำหนดแนวทางในการดูแลรักษาเด็กพิการแต่กำเนิดให้มีสุขภาพแข็งแรงและสามารถดำเนินชีวิตในอนาคตได้อย่างเทียบเท่าเด็กปกติ จึงได้ระดมทุนจัดซื้อเครื่องมือและครุภัณฑ์ทางการแพทย์ เพื่อสนับสนุนการรักษาและบริการของสถาบันสุขภาพเด็ก,เริ่มต้นจากโครงการ HUG for HOPE โดยกิจกรรมภายในบริเวณงานนั้น สถาบันสุขภาพเด็กฯ ได้เชิญชวนดาราและเซเลบริตี้ต่างๆ เช่น กุ๊บกิ๊บ สุมณทิพย์ ชี, หนิง ปณิตา ธรรมวัฒนะ, วู้ดดี้ วุฒิธร มิลินทจินดา, โป๊บ ธนวรรธน์ วรรธนะภูติ, ทาทา ยัง, ออม สุชาร์ มานะยิ่ง, เพ็ชร ฐกฤต ตวันพงค์, นักแสดงจาก 2 Moons The Series ฯลฯ ซึ่งจะจัดงานแถลงข่าวขึ้นในวันที่ 28 กรกฎาคม และจัดกิจกรรม HUG for HOPE ในวันที่ 29-30 กรกฎาคม 2560 ณ บริเวณ Q Space ชั้น M ศูนย์การค้า ดิเอ็มควอเทียร์,นายแพทย์สมเกียรติ ลลิตวงศา ผู้อำนวยการสถาบันสุขภาพเด็กแห่งชาติมหาราชินี กล่าวว่า สถานการณ์ของทารกแรกเกิดในประเทศไทยมีอยู่ประมาณ 800,000 รายต่อปี เป็นเด็กที่เกิดมาพร้อมกับความพิการประมาณ 24,000-40,000 ราย ซึ่งความพิการแต่กำเนิด หรือความผิดปกติแต่กำเนิด (Birth Defects) ถือเป็นปัญหาสำคัญระดับชาติและเป็นเรื่องที่น่าห่วงมาก,เพราะการที่มีผู้พิการในครอบครัวย่อมส่งผลกระทบทางจิตใจของผู้ที่เป็นพ่อแม่ หรือผู้ปกครอง ทั้งก่อให้เกิดภาระในด้านสุขภาพต่อผู้ป่วย รวมถึงส่งผลกระทบต่อครอบครัว สังคม จนถึงระดับประเทศ ที่ต้องแบกรับภาระค่าใช้จ่ายในการดูแลรักษา และที่สำคัญความพิการแต่กำเนิดยังเป็นสาเหตุการเสียชีวิตของเด็กทารกมากถึงร้อยละ 20-30 ซึ่งถือว่าเป็นสถิติที่สูงมากและจะเพิ่มขึ้นทุกปี,สถาบันสุขภาพเด็กฯ ได้จัดตั้งโครงการ ให้โอกาสรัก ให้โอกาสชีวิต (Give love a chance, Give life a chance) เพื่อระดมทุนจัดซื้อเครื่องมือและครุภัณฑ์ทางการแพทย์ชั้นสูง ในการสนับสนุนการรักษาและบริการของสถาบันสุขภาพเด็ก ซึ่งเตรียมจัดกิจกรรมในมิติที่มีความแตกต่างกันเพื่อให้ประชาชนในประเทศไทยทุกกลุ่มได้ตระหนักถึงความสำคัญของสุขภาพเด็กไทยที่มีผลต่อประเทศชาติในอนาคต,โดยเริ่มต้นจากโครงการ HUG for HOPE เชิญชวนดาราและเซเลบริตี้ต่างๆ มาร่วมกันในครั้งนี้ สถาบันสุขภาพเด็กฯ มุ่งมั่นในการดูแลช่วยเหลือเด็กไทยที่เกิดมาผิดปกติได้มีโอกาสเข้าสู่กระบวนการรักษาและฟื้นฟูโดยเร็ว มีพัฒนาการที่ดี เติบโตสมวัย และสามารถใช้ชีวิตอย่างปกติสมบูรณ์ ไม่ต้องเป็นภาระให้กับครอบครัวและสังคม เพื่อให้ใช้ชีวิตอย่างมีคุณภาพและเข้าไปมีส่วนร่วมกับสังคมได้อย่างบุคคลปกติทั่วไปครับ,ภูริต เนติมงคลชัย ช่างภาพ wedding, wedding planner ผู้ริเริ่มโครงการกล่าวว่า การช่วยเหลือเด็กก็คือการช่วยเหลืออนาคตของประเทศชาติ ผมอยากให้ทุกคนได้รับรู้ถึงปัญหาว่ายังมีเด็กด้อยโอกาสทางการแพทย์อีกมาก และมันไม่ใช่เรื่องไกลตัว ไม่ว่าคุณจะมีหรือจนแค่ไหน วันหนึ่งคนที่คุณรักอาจจะต้องมาพึ่งพิงที่นี่เหมือนกัน มาช่วยๆ กันนะครับ,กุ๊บกิ๊บ สุมณทิพย์ กล่าวว่า เจ็บที่สุดของพ่อแม่ไม่ใช่แค่เห็นลูกเจ็บ แต่เจ็บที่สุดก็เพราะเห็นลูกเจ็บแต่ไม่สามารถทำอะไรได้เลย วันนี้โรงพยาบาลเด็กมีตึกใหม่แล้ว 27 ชั้น แต่ยังขาดอุปกรณ์ทางการแพทย์อีกมากมายที่จะไว้ช่วยเหลือชีวิตเด็กๆ กิ๊บอยากจะเชิญชวนทุกคนมาร่วมกิจกรรมกันเยอะๆ นะคะ,ในวันที่ 29 หรือ 30 กรกฎาคมนี้ ที่บริเวณ Q Space ชั้น M ศูนย์การค้า ดิเอ็มควอเทียร์ ตั้งแต่เวลา 13.00-19.00 น. กิจกรรมภายในงานมีการประมูลกอด มีการประมูลของรักของหวง มีการขายกอดจากศิลปินดารา รายได้ทั้งหมดเพื่อซื้ออุปกรณ์การแพทย์ เด็กๆ จำนวนมากมายกำลังคอยความหวังอยู่นะคะ,ด้าน หนิง ปณิตา กล่าวว่า เพียงแค่หนึ่งวินาทีอาจทำให้ชีวิตหนึ่งชีวิตไม่สามารถอยู่ต่อบนโลกใบนี้ หนิงเข้าใจหัวใจของพ่อแม่ว่าทรมานแค่ไหนถ้าเป็นอย่างนั้นจริงๆ หนิงขอตายแทนลูกจะดีกว่า การกอดคือโลกทั้งใบของคนที่เป็นแม่ที่จะให้กับลูก สัมผัสเป็นสิ่งที่แทนคำพูดว่าแม่รักหนูนะ หนิงอยากจะเชิญชวนทุกๆ คนให้มาร่วมกิจกรรม HUG for HOPE,หนิงเองจะลงไปขายกอด ใครอยากจะกอดหนิงมากอดได้เลย แต่ว่าอยากจะให้ร่วมกันบริจาคคนละเล็กคนละน้อย หนึ่งบาทของทุกๆ คนมารวมกันก็จะเป็นพลังสำคัญที่จะนำไปช่วยเด็กๆ ที่รอคอยความช่วยเหลือเพื่อกลับมาเป็นเด็กปกติ ถ้าใครไม่ได้มาก็อยากให้บอกต่อๆ กันไป เรียกได้ว่าเป็นโครงการดีๆ ที่อยากจะให้ทุกคนมาร่วมกันด้วยใจจริงๆ ค่ะ.
สถาบันสุขภาพเด็กแห่งชาติมหาราชินี (รพ.เด็ก) เป็นเสาหลักในการดูแลเด็กพิการแต่กำเนิด และคลอดก่อนกำหนด ครบวงจรในระดับสากล เป้าหมายต้องการลดอัตราการเสียชีวิตของทารกแรกเกิดให้เหลือเพียง 5 และ 3:1,000 คน ในปี พ.ศ.2560 และ 2563 
โรงพยาบาลเด็ก,หนิง ปณิตา,กุ๊บกิ๊บ สุมณทิพย์,โครงการ HUG for HOPE,บริจาคช่วย รพ.เด็ก,ดารา